[{"text_idx": "#000000", "text": "Gwasanaethau canser: Galw am ddiwedd i 'loteri cod post'"}, {"text_idx": "#000003", "text": "Bydd digwyddiad arloesol yn cael ei gynnal ym Mae Caerdydd ddydd Mawrth, gyda'r trefnwyr eisiau tynnu sylw at yr hyn maen nhw'n ei ddisgrifio fel 'loteri co\u0302d post' gwasanaethau canser."}, {"text_idx": "#000004", "text": "Cynhadledd LLEISIAU yw'r gyntaf o'i bath yng Nghymru a bydd 40 o gleifion, sydd a\u0302 28 gwahanol fath o ganser, yn trafod ag ACau am eu pryderon fod y math o wasanaethau sydd ar gael i gleifion yn dibynnu ar lle maen nhw'n byw."}, {"text_idx": "#000005", "text": "Cafodd y digwyddiad ei drefnu'n gyfan gwbl gan gleifion, rhai ohonyn nhw'n derbyn triniaeth ar hyn o bryd."}, {"text_idx": "#000007", "text": "Nod y digwyddiad, medd y trefnwyr, yw tynnu sylw at brofiadau cleifion canser a herio gwneuthurwyr polisi i wella'r cyfraddau o ran nifer y cleifion sy'n gwella o ganser."}, {"text_idx": "#000009", "text": "Disgrifiad o\u2019r llun, Mae cleifion yn galw am sicrhau fod yr un triniaethau canser ar gael ar draws y wlad"}, {"text_idx": "#000010", "text": "Cafodd y trefnydd a'r ymgyrchydd Annie Mulholland ddiagnosis o ganser ofari\u0308aidd ym mis Mawrth 2011, a bu'n rhaid iddi ddefnyddio ail gyfeiriad yn Lloegr er mwyn cael mynediad at gyffur (Avastin) i drin canser ofari\u0308aidd."}, {"text_idx": "#000011", "text": "Yn siarad cyn y gynhadledd, dywedodd: \"Mae'n gwbl annerbyniol nad ydyn ni'n cael gofal cyfartal yng Nghymru, ac mae cleifion canser yn dod ynghyd i gymharu profiadau."}, {"text_idx": "#000012", "text": "\"Mae'n hanfodol bod cleifion sydd wedi cael gwybod bod ganddyn nhw ganser nad oes modd gwella ohono'n cael yr opsiynau triniaeth gorau o fewn cyllid sy'n edrych ar holl agweddau canser."}, {"text_idx": "#000013", "text": "\"Ond ar hyn o bryd, mae cleifion fel fi'n wynebu loteri co\u0302d post, pan fo penderfyniadau am eu gofal yn cael eu penderfynu ar sail ble maen nhw'n digwydd byw."}, {"text_idx": "#000014", "text": "\"Rydyn ni'n galw ar wneuthurwyr polisi i sicrhau fod gennym system iechyd dryloyw lle mae cleifion canser yn rhan o'r broses o drefnu a darparu'r gwasanaeth.\""}, {"text_idx": "#000016", "text": "Bu'n rhaid i Irfon Williams symud ei driniaeth i Loegr am nad oedd y cyffur yr oedd ei angen, cetuximab, ar gael iddo ar y gwasanaeth iechyd yng Nghymru."}, {"text_idx": "#000017", "text": "Mae bellach yn rhydd o ganser ac yn galw am newid y drefn yng Nghymru, fel nad oes yn rhaid i gleifion eraill wneud yr un fath ag o a chroesi'r ffin am driniaeth."}, {"text_idx": "#000018", "text": "Dywedodd wrth BBC Cymru Fyw: \"Dwi'n teimlo'n gryf bod angen i wleidyddion a staff y gwasanaeth iechyd wrando ar brofiadau pobl sy'n defnyddio'r gwasanaeth, neu sydd wedi'i ddefnyddio."}, {"text_idx": "#000019", "text": "\"Mi ddylai pobl sy' wedi ei ddefnyddio allu cael dylanwad neu fod modd dysgu o'u profiadau nhw."}, {"text_idx": "#000020", "text": "\"Mae'n bwysig hefyd cofio bod 'na brofiadau da, bod y gofal sy'n cael ei gynnig yn yr ysbytai gan y timau ar lawr gwlad yn gallu bod yn dda iawn."}, {"text_idx": "#000022", "text": "Disgrifiad o\u2019r llun, Mae Irfon Williams yn credu bod gan gleifion lawer i'w gyfrannu at y drafodaeth am driniaethau"}, {"text_idx": "#000023", "text": "Dywedodd llefarydd ar ran Llywodraeth Cymru fod \"mwy o bobl nag erioed yn goroesi canser, er bod cynnydd o 11.5% yn nifer y rhai sy'n cael diagnosis o'i gymharu a\u0302 10 mlynedd yn o\u0302l\"."}, {"text_idx": "#000024", "text": "\"Rydyn ni hefyd yn gwybod fod mwyafrif clir o bobl yn cael profiad positif o ran gofal canser yma,\" meddai."}, {"text_idx": "#000025", "text": "\"Mae gennym record o sicrhau fod pobl yng Nghymru'n cael mynediad at driniaethau effeithiol sydd wedi'u profi ar gyfer pob math o gyflyrau, nid dim ond canser."}, {"text_idx": "#000026", "text": "\"Mae ymchwil wedi dangos fod pobl yng Nghymru'n cael mynediad cyflymach at gyffuriau canser newydd sydd wedi'u cymeradwyo gan NICE o'i gymharu a\u0302 phobl sy'n byw yn Lloegr.\""}, {"text_idx": "#000027", "text": "Cyffur canser nawr ar gael yng Nghymru30 Rhagfyr 2015Irfon Williams yn glir o ganser7 Rhagfyr 2015"}, {"text_idx": "#000028", "text": "Cyffur canser nawr ar gael yng Nghymru"}, {"text_idx": "#000029", "text": "Irfon Williams yn glir o ganser"}, {"text_idx": "#000030", "text": "Prif StraeonClybiau'n pleidleisio o blaid newidiadau i fwrdd URCPublished6 awr yn o\u0302lYmgyrch y tri yn ras arweinydd yr SNP ar fin dod i benPublished4 awr yn o\u0302lBwrdd iechyd yn ymddiheuro wedi bron i ddegawdPublished12 awr yn o\u0302l"}, {"text_idx": "#000033", "text": "Bwrdd iechyd yn ymddiheuro wedi bron i ddegawd"}, {"text_idx": "#000039", "text": "Pafiliwn 20,000 o seddi 1893... a'r ddyled ddaeth wedyn"}]